Perubahan dan Sinkretisme dalam Amalan Sogit Tanah Masyarakat Dusun Islam Ranau Sabah: Perspektif Islam
Authors: Hasmin Mohammad Firdaus , Marinsah Syamsul Azizul , Sintang Suraya 
Published: March 2023

Abstrak: Masyarakat Dusun merupakan kaum peribumi yang majoriti di negeri Sabah. Kepercayaan asal masyarakat ini adalah pagan yang dipengaruhi oleh unsur-unsur animisme. Namun, sejak kedatangan agama Islam di negeri Sabah bermula sekitar abad ke-15 Masihi, secara perlahan-lahan, sedikit sebanyak masyarakat Dusun mula beralih kepada agama Islam. Di Sabah, penempatan utama masyarakat Dusun adalah di daerah Ranau. Daerah Ranau terbahagi kepada tiga Dewan Undangan Negeri (DUN) iaitu DUN Kundasang, DUN Karanaan dan DUN Paginatan. Berdasarkan kepada ketiga-tiga DUN tersebut, penempatan masyarakat Dusun yang beragama Islam adalah tertumpu di DUN Kundasang. Kebudayaan masyarakat Dusun Islam pula, dihiasi dengan pelbagai ciri khazanah warisan silam daripada datuk nenek moyang mereka sama ada dalam budaya yang berbentuk material mahupun bukan material. Dengan itu, kajian memfokuskan dua objektif utama, pertama, menjelaskan perubahan  yang berlaku dalam amalan sogit tanah (budaya bukan material) sebelum dan selepas masyarakat Dusun telah memeluk agama Islam. Kedua, membincangkan unsur-unsur  sinkretisme yang wujud dalam amalan sogit tanah di antara ajaran pra-Islam dengan Islam, di samping membuat penilaian daripada perspektif hukum Islam. Justeru, kajian ini menggunakan pendekatan kualitatif berlandaskan kaedah observasi, temubual, dan analisis dokumen. Hasil kajian mendapati bahawa amalan sogit tanah yang diamalkan oleh masyarakat Dusun Islam di daerah Ranau telah banyak berlaku perubahan sebelum dan selepas kedatangan agama Islam. Rentetan itu, wujud unsur sinkretisme antara ajaran Islam dan pra-Islam yang tidak boleh diamalkan.
 
Abstract: The Dusun community is the majority indigenous people in Sabah. The original beliefs of this society were pagan, influenced by elements of animism. However, since the advent of Islam in the state of Sabah began around the 15th century AD, some of the Dusun community slowly began to convert to Islam. In Sabah, the main settlement of the Dusun community is in the Ranau district. Ranau District is divided into three State Legislative Assemblies (DUN), namely DUN Kundasang, DUN Karanaan, and DUN Paginatan. Based on the three DUNs, the settlement of the Muslim Dusun community is concentrated in the Kundasang DUN. The culture of the Dusun Islam community, on the other hand, is decorated with various features of the past heritage treasures of their ancestors, whether in material or non-material culture. Thus, the study focuses on two main objectives; first, to explain the changes in the practice of sogit tanah (non-material culture) before and after the Dusun community had embraced Islam. Second, discuss the elements of syncretism inherent in the practice of sogit land between pre-Islamic teachings and Islam and assess from the perspective of Islamic law. Thus, this study uses a qualitative approach based on observation methods, interviews, and document analysis. The results of the study found that the practice of land sogit practiced by the Muslim Dusun community in Ranau district has undergone many changes before and after the advent of Islam. Consequently, there is an element of syncretism between Islamic and pre-Islamic teachings that cannot be practiced.